Zhantas/Cleaned-Uzbek_Wikipedia huggingface dataset:
Mixail Arutyunov

Mixail Agatelovich Arutyunov (1898-yil 15-iyun — 1944-yil 13-iyul) — Ikkinchi jahon urushi qatnashchisi, Sovet Ittifoqi Qahramoni (22.07.1944).

 Hayoti 

Mixail Arutyunov 1898-yil 15-iyunda Rossiya imperiyasi Elizavetpolskaya guberniya Zangezur tumani (hozirgi Gexanush, Syunik viloyati, Armaniston) dehqon oilasida tugʻilgan. Oilasi bilan Oʻzbekistonga koʻchib kelgach, u toʻliqsiz oʻrta maʼlumot oldi. Samarqand ijroiya qoʻmitasi tuman moliya boʻlimida inspektor boʻlib ishlagan.

1942-yil sentabrda Mixail Arutyunov Sovet Armiyasi safiga chaqirildi. Oʻsha vaqtdan beri frontda u 201-gvardiya oʻqchilar polkining (67-gvardiya oʻqchilar diviziyasi, 6-gvardiya armiyasi, 1-Boltiq fronti) piyoda avtomatchi sifatida jang qildi.

Mixail Arutyunov 1944-yilda Belorussiya operatsiyasi va Boltiq davlatlarida olib borgan janglarida alohida ajralib turdi. 22-iyunda Orexi qishloq yonida (Vitebsk viloyatining Sirotinskiy tumani) mamoni yechish uchun boʻgan jangda u 5 gitler zobitlarini avtomat bilan oʻqa tutdi va pulemyot punktini yuk qildi. 24-iyun kuni u Uzreche qishlogʻi (Vitebsk viloyati Beshenkovichi tumani) hududida Daugavani kesib oʻtgan asosiy zarba beruvchi guruhida birinchilardan boʻldi. U asosan platsdarmni ushlab turish uchun boʻlgan janglarda alohoda jonbozlik koʻrsatadi. U yarador boʻldi, lekin tez orada qaytib keldi.

SSSR Oliy Kengashi Prezidiumining 1944-yil 22-iyuldagi armoni bilan „Fashist bosqinchilariga qarshi kurashning frontida qoʻmondonlik missiyalarini namunali bajarganligi va koʻrsatilgan jasorati va qahramonligi“, uchun Mixail Agatelovich Arutyunov, Sovet Ittifoqi Qahramoni unvoniga sazovor boʻldiArmyane-geroi Sovetskogo Soyuza v boyax za Belarus (1941—1944 gg.) / Kliment Arutyunyan, Aleksey Litvin. — Minsk, 2010..

Daugavani kechuvida hamda platsdarmni kengaytirish paytida koʻrsatgan qahramonligi va jasorati uchun unga Sovet Ittifoqi qahramoni unvoni berildi. Biroq, qahramon mukofotni 1944-yil 3-iyulda Litvaning Zarasay viloyati aholi punktlarini ozod qilganida, Arutyunov vafot etganidan soʻng beriladi. Qahramon Salas qishlogʻi yaqinidagi jang maydonida dafn qilindi. Urushdan keyin qoldiqlar Litvaning Zarasay tumanidagi Smalvos qishlogʻidagi harbiy qabristonga oʻtkazildi. Qabr ustiga yodgorlik oʻrnatilgan.
Gurgen Arzumanov

Gurgen Merzaevich Arzumanov (1914-yil 10-mart — 1943-yil 22-sentyabr) — Sovet-fin urushi va Ikkinchi jahon urushi qatnashchisi, Sovet Ittifoqi Qahramoni (15.01.1944).

 Hayoti 
Gurgen Arzumanov 1914-yil 25-fevralda Xndzoresk qishlogʻida (hozirgi Syunik viloyati) dehqon oilasida tugʻilgan. U oilasi bilan Turkmaniston SSRga koʻchib oʻtdi, u yerda oʻrta maʼlumotni oldi. Turkmaniston SSR Mari viloyati Kushka shahrida (hozirgi Sarhadobod) doʻkon mudiri boʻlib ishlaganՀայկական սովետական հանրագիտարան (arm.) / pod red. Վ. Համբարձումյան, Կ. Խուդավերդյան — Հայկական հանրագիտարան հրատարակչություն, 1974..

1936-yilda u Samarqand tumani harbiy komissarligi tomonidan Sovet Armiyasi safiga chaqirildi. 1939-yilda harbiy otliqlar bilim yurtida kichik leytenantlar kursini tugatgan. 1941-yil iyun oyidan Ikkinchi jahon urushi janglarida — 54-gvardiya otliqlar polkida eskadron qoʻmondoni etib tayinlandi. U Gʻarbiy, Janubi-Gʻarbiy va Markaziy frontlarda jang qilgan.

1943-yil 21-sentabrda Chernigov viloyatining Velikiy Dirchin qishlogʻi yonida, 54-gvardiya otliq polkining kavaleriya otryadi toʻxtamasdan Snov daryosidan kechib oʻtdi, Dneprga boradigan yoʻlda dushmanning tayanchi boʻlgan Kulikovo qishlogʻiga qarab yoʻl oldi. Biroq, tez orada dushman minometlarning shiddatli olovi otliqlarni toʻxtatdi. Keyin qoʻriqchi eskadroni qoʻmondoni Arzumanov vzvodlardan birini piyodalarning  kesib oʻtish joyini berkitish uchun yubordi va qolgan vzvodlarni panaga olidi oʻtadi. Oʻtish punktidan unchalik uzoq boʻlmagan kuzatuv punktidan vzvodga hujum qilish uchun balandlikka shoshilayotganini nemis rotasi koʻrib qoldi. Soqchilar holatini baholab, leytenant qanotdan oldingi zarbani berishga qaror qildi, tezkor hujum natijasida nemislar chekinishdi.

1943 yil 22-sentyabrda Kulikovka qishlogʻi (Chernigov viloyati) uchun boʻlib oʻtgan jangda eskadron qoʻmondoni Arzumanov oʻz qismining jangovar harakatlarini mohirona boshqardi. Dushmanning qarshi hujumiga qarshi turib, u qattiq yaralangan, ammo buyruq berishda davom etgan. Eskadron jangovar vazifasini bajardi. Ushbu jangda jasur yosh gvardiya leytenant jasorat koʻrsatib vafot etdi. Makishin qishlogʻida (Gorodnyanskiy tumani) dafn etilgan.

SSSR Oliy Kengashi Prezidiumining 1944-yil 15-yanvardagi farmoni bilan „Frontda nemis-fashist bosqinchilariga qarshi kurashda, qoʻmondonlikning jangovar topshiriqlarini namunali bajarganligi, hamda koʻrsatgan jasorati va qahramonligi uchun“, Gurgen Arzumanov Sovet Ittifoqi Qahramoni unvoni bilan taqdirlangan (vafotidan soʻng)Sarkisyan S. T. Ensiklopediya Arsax-Karabaxa. — SPb., 2005. — 312 s. — ISBN 5-9676-0034-5.

 Xotirasi 

 Gurgen Arzumanovning bronza byusti qabriga o'rnatilgan.
 Makishin qishlog‘idagi ko‘chaga Gurgen Arzumanov nomi berilgan.
Vyacheslav Xrustalev

Vyacheslav Yegorovich Xrustalev (1947-yil 27-avgust, Bekobod — 2004-yil 28-oktyabr, Minsk) — sovet futbolchisi, darvozabon pozitsiyasida oʻynagan.

 Biografiya 
Vyacheslav Xrustalev 1947-yil 27-avgustda Toshkent viloyati (hozirgi Oʻzbekiston), Bekobod shahrida tugʻilgan.

Vyacheslav darvozabon sifatida futbol oʻynagan. 1966—1968-yillarda Toshkent viloyatining „Politodel“ jamoasi tarkibida oʻynagan. 1966-yilgi mavsumda birorta ham oʻyin oʻtkazmadi, 1967-yilgi mavsumda 4 marta maydonga tushdi, 1968-yilgi mavsumda esa 35 ta oʻyinda maydonga tushib, asosiy darvozabonga aylangan.

1969—1974-yillarda u Minskning „Dinamo“ jamoasida oʻynagan. Bu davrda asosan zahira futbolchisi sifatida faoliyat yuritgan. Olti mavsum davomida u SSSR chempionatlarida 21 ta oʻyin oʻtkazgan, 1971 va 1972-yillgi mavsumlarda esa hech qachon maydonga tushmagan. 1974-yilgi mavsumda u birinchi ligada 4 ta oʻyin oʻtkazib, 7 ta gol oʻtkazib yuborgan.

1975-yilda ikkinchi ligada oʻynagan "Traktor Pavlodar" jamoasi tarkibiga oʻtgan. Uch mavsum davomida Traktor jamoasi safida 83 ta oʻyin oʻtkazgan.

1978—1979-yillarda „Dnepr Mogilev“ tarkibida ikkinchi ligada oʻynagan va 88 ta oʻyin oʻtkazgan.

Futbolchilik faoliyatini yakunlagach, u Minskdagi 3-sonli sport maktabida murabbiy, soʻngra direktor boʻlib ishlagan.

1994-yildan Minskdagi Dinamo stadioni direktori boʻlgan.

U 2004-yil 28-oktyabrda Minskda yurak xurujidan vafot etgan. U Minskning Sharqiy qabristoniga dafn etilgan.

 

 

 Vyacheslav Xrustalev FootballFacts.ru
 Vyacheslav Xrustalev Sport-strana.ru

Turkum:27-avgustda tugʻilganlar
Turkum:1947-yilda tugʻilganlar
Turkum:Bekobodda tugʻilganlar
Turkum:28-oktyabrda vafot etganlar
Turkum:2004-yilda vafot etganlar
Turkum:SSSR erkak futbolchilari
Turkum:Erkak futbol darvozabonlari
Turkum:FC Dnepr Mogilev futbolchilari
Turkum:FC Irtish Pavlodar klubi futbolchilari
Turkum:FC Dinamo Minsk futbolchilari
Turkum:Doʻstlik Toshkent futbolchilari
Turkum:Alifbo boʻyicha sportchilar
Yuriy Kovalskiy

Yuriy Valentinovich Kovalskiy (1954-yil 7-aprel) — sovet futbolchisi, hujumchi pozitsiyasida oʻynagan.

 Biografiya 
Yuriy Kovalskiy 1954-yil 7-aprelda tugʻilgan. U hujumchi pozitsiyada oʻynagan. 1972—1978-yillarda Vladivostokning „Luch“ jamoasi tarkibida SSSR ikkinchi ligasida oʻynagan. 1976-yilgi mavsumda u faoliyatidagi eng yuqori koʻrsatkichni koʻrsatib, zona turnirida 34 ta oʻyinda 16 ta gol urdi. Luch tarkibidagi yetti yil ichida u 46 ta gol urgan.

1978-yilgi mavsumda Toshkentning "Paxtakor" jamoasi tarkibiga koʻchib oʻtgan. Paxtakor jamoasi tarkibida SSSR chempionatida 6 ta oʻyin va SSSR kubogida 1 ta oʻyin oʻtkazgan. Shuningdek, „Paxtakor“ oʻrinbosarlari tarkibida oʻynab, 5 ta gol ga mualliflik qilgan.

1979—1980-yillarda u yana „Luch“ jamoasiga qaytgan va ikki mavsumda ikkinchi ligada 16 ta gol urgan. U 1981-yilgi mavsumni Novorossiyskning „Sement“ jamoasida oʻtkazdi, ikkinchi ligada 20 ta oʻyin oʻtkazdi, 8 ta gol urgan. 1982 va 1984—1986-yillarda u yana sobiq jamoasi Luch jamoasida oʻynagan, 69 ta oʻyin oʻtkazdi, 21 ta gol urgan.

1987-yilda Vladivostokning „Vosxod“ jamoasi uchun Havaskorlar oʻrtasidagi RSFSR chempionatida oʻynagan. U 1988-yilgi mavsumni „Luch“ jamoasida oʻtkazdi va ikkinchi ligada 26 oʻyinda 4 ta gol urdi.

2004-yil iyungacha u Luchda jamoasi rahbari sifatida ishlagan. Vladivostokda yashaydi.

 

 

 Yuriy Kovalskiy FootballFacts.ru
 Yuriy Kovalskiy Sport-strana.ru

Turkum:Yashayotgan insonlar
Turkum:Alifbo boʻyicha futbolchilar
Turkum:SSSR erkak futbolchilari
Turkum:Futboldagi erkak hujumchilar
Turkum:Paxtakor jamoasi futbolchilari
Turkum:FC Chernomorets Novorossiysk futbolchilari
Turkum:FC Luch Vladivostok futbolchilari
Diego Méndez

Diego Méndez Molero (29-avgust 2003, Mostoles, Ispaniya) – Ispaniyalik futbolchi, „Rayo Valyekano“ klubining yarim himoyachisi.

 Klubdagi faoliyati 
2022-yil 13-noyabrda Mendes „Rayo Vallecano“ asosiy jamoasi uchun Ispaniya kubogi doirasida „Mollerussa“ klubiga qarshi oʻtkazilgan oʻyinda debyut qildi va gol urishga muvaffaq boʻlgan.
 

 

 
 
 

Turkum:Yashayotgan insonlar
Turkum:Alifbo boʻyicha futbolchilar
Turkum:Ispaniyalik erkak futbolchilar
Turkum:Erkak futbol yarim himoyachilari
Turkum:La Liga oʻyinchilari
Turkum:Segunda División futbolchilari
Turkum:Tercera Federación futbolchilari
Turkum:Rayo Vallecano futbolchilari
Turkum:Rayo Vallecano B futbolchilari
Turkum:CD Eldense futbolchilari
György Orth

György OrthV ispanoyazichnix istochnikax ego nazivayut Xorxe Ort Virt (1901-yil 30-aprel, Budapesht — 1962-yil 11-yanvar,Portu), asl ismi György Faludi — vengriyalik futbolchi va murabbiy. Orth toʻqqizta mamlakatda ishlagan. Uchta terma jamoaga, shu jumladan, birinchi jahon chempionatida Chili terma jamoasiga murabbiylik qilgan. IFFIS tomonidan tuzilgan XX asrning eng yaxshi futbolchilari reytingida vengriyalik futbolchilar orasida 8-oʻrinni egallagan. 1924-yilgi yozgi olimpiya oʻyinlarining futbol musobaqasida ham ishtirok etgan.
 Faoliyati 
György Orth faoliyatini Budapeshtdagi yoshlar chempionatida ishtirok etuvchi ILK futbol klubida boshlagan. Baʼzi da esa faoliyatini oʻzi tugʻilib-oʻsgan joydagi „Vasas“ klubi safida boshlaganligi qayd etilganGyörgy Orth at nela.hu. ILK klubi qisqa vaqt davomida faoliyat yuritgan. Ammo shu vaqt davomida Vengriya terma jamoasi uchun bir qancha futbolchilarni yetkazib bergan.

Erjebetvarosh va Terezvarossh jamoalari tarkibida harakat qilgan. 15 yoshida Orth Vasas klubi safiga oʻtgan. Keyinchalik Orth qisqa muddatli ijara asosida Italiyaga joʻnab ketgan va „Piza“ klubi safiga borib qoʻshilgan. Lekin bir yildan kamroq vaqt oʻtgach, Budapeshtga qaytib kelib, Jimmy Hogan murabbiyligi ostidagi MTK klubi safiga qoʻshilgan. Ayni paytda MTK tarkibida Imre Schlosser, Alfréd Schaffer, József Braun kabi 1910—1920-yillarning „yulduzlari“ harakat qilar edi. Dastlab, Orth himoyaga qoʻyilgan. Himoya chizigʻida Gyula Feldmann va Gyula Mándi bilan birgalikda harakat qilgan. 1919—1920-yilgi mavsumda Schaffer klubni tark etgach, Orth hujumga oʻtkazilgan. Shu mavsumda 28 ta gol bilan toʻpurar boʻlgan. Orthh MTK safida 8 marta Vengriya chempioni boʻlgan va bir marta mamlakat kubogini qoʻlga kiritgan.

 Yutuqlari 

 Vengriya chempioni: 1918, 1919, 1920, 1921, 1922, 1923, 1924 va 1925-yillarda
 Vengriya kubogi sohibi: 1923-yil
 Vengriya chempionatining eng yaxshi toʻpurari: 1920-yil (28 gol), 1921-yil (21 gol), 1922-yil (26 gol)

 

Turkum:Yashayotgan insonlar
Turkum:Alifbo boʻyicha futbolchilar
Turkum:Vengriyalik erkak futbolchilar
Afgʻoniston Qurolli Kuchlari

Afgʻoniston Qurolli Kuchlari, Afgʻoniston Islom Amirligi Qurolli Kuchlari (dariycha: نیروهای مسلح امارت اسلامی افغانستان) — 1997-yildan 2001-yilgacha va 2021-yil avgustidan beri Tolibon hukumati tomonidan boshqariladigan Afgʻoniston harbiy kuchlari hisoblanadi. Afgʻoniston Mudofaa vazirligiga koʻra, uning umumiy ishchi kuchi 170 ming kishini tashkil qiladi.

Tolibon 1992-1996-yillarda davom etgan Afgʻon fuqarolar urushi tugaganidan soʻng, Afgʻonistonni egallab olgandan keyin 1997-yilda Amirlik qurolli kuchlarining birinchi iteratsiyasini yaratdi. Biroq, qurolli kuchlarning birinchi iteratsiyasi 2001-yilda AQShning Afgʻonistonga bostirib kirishi ortidan birinchi Tolibon hukumati qulagandan keyin tarqatib yuborilgan.

 

Turkum:Osiyo Qurolli Kuchlari
Olga Tass

Olga Tass (turmushga chiqqanidan keyingi familiyasi Lemhényi; 29-mart 1929-yil — 10-iyul 2020-yil) — vengriyalik badiiy gimnastikachi. 1948, 1952, 1956 va 1960-yilgi Yozgi Olimpiada oʻyinlarida ishtirok etgan. Olga Tass Pech shahrida tugʻilgan.

 Sportchilik faoliyati 
Tass 1941-yilda faoliyatini boshlagan. Lekin Ikkinchi jahon urushi tugaganiga qadar xalqaro musobaqalarda ishtirok eta olmagan. 1948-yilgi Olimpiada oʻyinlarida qatnashgan va jamoaviy musobaqada kumush medalga sazovor boʻlgan. 1952-yilgi Olimpiada oʻyinlarida Tass Vengriya jamoasi bilan kumush va bronza medalni qoʻlga kiritgan. Uchinchi Olimpiada oʻyinlarida jamoa portable apparatus nomli musobaqada (faqat ikkita Olimpiada oʻyinlarining badiiy gimnastika sport turidagi bahslarda shunday turdagi musobaqalar oʻtkazilgan. Keyin dasturdan chiqarib tashlangan) oltin medal, jamoaviy finalda kumush va gimnastika otidagi individual dasturda bronza medalni qoʻlga kiritgan. 1960-yilda faoliyati davomidagi toʻrtinchi Olimpiada oʻyinlarida qatnashgan. Tassning mazkur (ayollarning olimpiya oʻyinlaridagi eng koʻp ishtiroki boʻyicha) rekordi 2008-yilgacha saqlanib kelgan.

Olga Tass 1958-yilgi jahon, 1957 va 1959-yilgi Yevropa chempionatlarida ham ishtirok etgan. Ammo bu musobaqalarda sovrindorlar safiga kira olmagan.

 Murabbiylik faoliyati 
Tass Jismoniy tarbiya universitetida oʻqigan. 1951-yilda oʻqituvchilik qilgan. 1978-yilda murabbiylik faoliyatini boshlagan. Dastlab Újpesti TE nomli sport jamiyatida faoliyat yuritgan. 1961-yildan 1968-yilgacha Fransiya milliy terma jamoasiga murabbiylik qilgan.

 Shaxsiy hayoti 
Tass vengriyalik suv polochi Dezső Lemhényi (1917-2003) bilan turmush qurgan. Dezső Lemhényi 1948 va 1952-yilgi yozgi olimpiya oʻyinlarida qatnashgan. Olga Tass 2020-yilning 10-iyul kuni 91 yoshida vafot etgan. Farkasréti qabristoniga dafn etilgan.

2021-yilda Olga Tass nomi Xalqaro gimnastika shon-shuhrat zaliga kiritilgan.

 

 

Turkum:2020-yilda vafot etganlar
Turkum:1929-yilda tugʻilganlar
Turkum:Farkasréti qabristoniga dafn etilganlar
Turkum:Vengriyalik ayol sportchilar
Turkum:Vengriyalik sportchilar
Dane Fischer

Dane Fisher (1979-yil 21-sentyabrda tugʻilgan) – amerikalik basketbol murabbiyi va William & Mary Tribe erkaklar basketbol jamoasining sobiq bosh murabbiyi. Dane Fischer 2019-yil 2-aprelda Tribe erkaklar basketbol jamoasi tarixidagi 31-bosh murabbiy deb eʼlon qilingan va 2023-24-yillarda besh mavsum davomida bu lavozimda faoliyat yuritgan. Fischer sobiq Chelsea Chowning bilan turmush qurgan, u Kentucky universitetida ayollar basketboli akademik dasturida qatnashgan va shu yerda Buyuk Britaniya farmatsevtika kollejidan doktorlik darajasini olgan. Er-xotinning ikki farzandi bor: qizi Camryn va oʻgʻli Bennet.

 Oʻyinchi sifatidagi faoliyati 
Fischer Ithaca kollejida basketbol oʻynagan, u yerda oʻz faoliyatini kasb bilan bogʻliq eng yaxshi 10 talikka kirgan va „Bombers“ jamoasini NCAA turniriga olib chiqishga yordam bergantribeathletics.com.

 Murabbiy sifatidagi faoliyati 
Oʻqishni tugatgandan soʻng, Fischer murabbiylik safiga qoʻshilib, Williams kollejida Dave Paulsen qoʻl ostida murabbiy yordamchisi lavozimida ish boshlagan. Bu yerda u Ephs jamoasini NCAA Division III erkaklar basketbol turniriga chiqishga yordam bergan. 2005-yilda Fischer Division Iga oʻtdi va „Rider“ murabbiylar shtabiga qoʻshilib, 2008-yilga qadar u yerda ishladi. Soʻngra Bucknell Bison erkaklar basketbol jamoasida bosh murabbiy boʻlib faoliyat yuritayotgan Paulsen bilan birlashdi. Bucknellda ishlash jarayonida Fischer ikkita NCAA turniri jamoasi va toʻrtta Patriot Ligasidagi muntazam mavsum chempionat jamoasining bir qismi boʻldi. 2015-yilda Fischer Paulsenga ergashib, George Mason Patriots erkaklar basketbol jamoasida yordamchi murabbiy sifatida faoliyat yuritgan.

2019-yil 2-aprelda Fischer Tony Shaver oʻrniga William & Mary Tribe erkaklar basketbol jamoasi tarixidagi 31-bosh murabbiy sifatida tayinlandi. Fischer 2024-yil 10-mart kuni besh yillik faoliyati davomida 56-91 rekordi bilan ishidan boʻshatilgan.
 

Turkum:Basketbolchilar
Yonus Cherchel

Yonus Cherchel (asl ismi ; 1996-yil 29-avgust, Buxarest) — ruminiyalik qoʻshiqchi va musiqa prodyuseri, 2008-yilda „Made in Romania“ qoʻshigʻi orqali xalqaro miqyosda katta shuhrat qozongan.

 Yana qarang
Hoji Zufariy

Hoji Zufariy (1899-yilda tugʻilgan) — oʻzbekistonlik davlat arbobi.

 Hayoti va mehnat faoliyati 
Hoji Zufariy Toshkent shahrida tikuvchi oilasida tavallud topgan. Maktab yoshiga yetgach, 1912—1915-yillarda yangi usuldagi maktabda oʻqigan. Bolalik davrida ota kasb tikuvchilikni otasi Mirhoji Zufariydan oʻrgangan. Yangi davrning shiddati bilan yoshlar uyushmasiga, keyinchalik firqaga aʼzo boʻldi. 1918—1919-yillarda harbiy mundirlar tikuvchilik korxonasida tikuvchi boʻlib ishlaydi.

1919—1921-yillarda iqtisodiy huquq shoʻbasi mudiri, eski shahar uyezd qoʻmitasida maʼsul kotib, 1921-yil 15-iyundan 1922-yil oxirigacha esa Toshkent uyezd firqa qoʻmitasida maʼsul rahbar boʻlib ishlaydi. 1923-yilda Toshkent mehnat shoʻbasi mudiri lavozimida faoliyat yuritadi. 1924-yilda Fargʻona viloyati 2-harbiy diviziyasida maslahatchi vazifasida faoliyatini davom ettirgan.

Keyinchalik Toshkent vaqf shoʻbasi mudiri boʻlib ishlaydi. Qolaversa, oʻsha yerdagi faoliyati davrida aynan Hoji Zufariy, Munavvar Qori va Zahriddin Aʼlamlarning vaqf idorasidan qilgan yordami bilan Abdulla Qodiriyning Moskvada oʻqishi uchun harajatlarini oʻz zimmasiga olishganligi aytiladi.

1925-yil 21-martdan 1926-yil 21-maygacha Shahrisabzda uch oy tashkilot shoʻba mudiri hamda viloyat rahbari vazifalarida oʻz faoliyatini olib borgan. 1926-yil 23-iyundan 1927-yil 27-avgustgacha Qashqadaryo viloyat shoʻbasi mudiri sifatida faoliyat olib bordi. Keyinchalik Okrug ijroqoʻm tashkilot shoʻbasi mudiri muovini boʻlib faoliyat yuritgan. 1927—1928-yillarda SAKUda tahsil olgan.

1933-yilda Beshariq paxta fabrikasiga direktor sifatida ishga tayinlangan. 1936-yilda Fargʻonadagi „Upolkomzag“da ishlaydi. 1937-yil 1-yanvardan kommunal korxonalar boʻlimida mudir vazifasida hizmat koʻrsatgan. 14-maydan esa shahar obodonlashtirish boʻlimida mudir boʻlib ishlagan.

 Sanʼat 
Sanʼatga boʻgan qiziqishi bois 1926-yilda „Qoʻmondon“ nomli 3 pardadan iborat pyesa yaratgan.

 Ayblov 
1937-yil 6-noyabrda NKVD hodimlari tomonidan qamoqqa olingan va 1938-yil 30-dekabrda 10 yil jazo muddati belgilanib, Sol'-Iletsk qamoqxonasiga yuborilgan.

 Oʻlimi 
Taqdiri nomaʼlum.

 

Turkum:Qatagʻon qurbonlari
Turkum:Oʻlgan yili nomaʼlum boʻlgan kishilar
Safo Zufarov

Safo Zufarov (1909—1977) — sovet pedagogi, lingvist va fan doktori.

 Hayoti va mehnat faoliyati 
Safo Zufarov Toshkent shahrida oddiy kosib oilasida dunyoga kelgan. 1918—1924-yillarda „Namuna“ maktabida tahsil olgan. 1925—1931-yillarda esa N.Narimonov nomidagi pedagogika bilim yurtida oʻqigan hamda shu maktabda oʻzbek tili va adabiyotidan dars bergan. 1934-1936-yillarda Oʻzbekiston fanlar qoʻmitasi Til va adabiyot institutida ilmiy xodim va aspirant lavozimida ishlagan.

Surgundan ozod boʻlgach 1941—1944-yillarda Toshkent viloyati Yangi yoʻl tumanida maorif boʻlimida va Samarqand viloyati Forish tumanida 18-oʻrta maktabda direktor va oʻqituvchi vazifasida faoliyat olib boradi. 1944-yilda Samarqand universitetida oʻzbek tili oʻqituvchisi lavozimida ishlaydi.

Safo Zufarov 1957-yilda surgundan qaytib kelgach, Oʻzbekiston SSR Fanlar akademiyasi til va adabiyoti institutining lugʻat boʻlimida hamda H.Sulaymonov nomidagi qoʻlyozmalar institutida ilmiy xodim vazifasida ishlagan. 1966-yilda „Oʻzbek tilining Sayram shevasi“ mavzusida nomzodlik dissertatsiyasini yoqlagan.

Surgunlarda boʻlib, qiyinchiliklarn boshdan kechirgan Safo Zufarov oʻzbek tilshunosligining birinchi professorlaridan biri hisoblanmish Gʻozi Olimning unga bergan maslahatlari haqida shunday deb eslaydi:

 Ayblov 
1936-yil iyunda NKVD tomonidan qamoqqa olingan va 5 yilga surgun qilingan. 1941-yil 29-martda surgundan ozod qilingan. 1945-yil 20-iyunda ikkinchi bor qamoqqa olingan. 1945-yil 30-noyabrda NKVD tomonidan 10 yilga surgun qilingan.

 Oʻlimi 
1977-yilda vafot etgan.

 

Turkum:Qatagʻon qurbonlari
Turkum:Fan doktorlari
Turkum:1909-yilda tugʻilganlar
Turkum:Shaxsiyatlar
Turkum:1977-yilda vafot etganlar
Yoʻlchi Ibrohimov

Yoʻlchi Ibrohimov (1884—1937) — oʻzbekistonlik fidokor mehnatkashlardan.

 Hayoti va mehnat faoliyati 
Yoʻlchi Ibrohimov Toshkent shahrida tegirmonchi oilasida tugʻilgan. Eski usuldagi maktabda tahsil olgan. Bolalikdan otasi bilan turli boylarning qoʻlida tegirmonchilik qilgan.

1925-yilda Eski shahar bozorida bozorkoʻm vazifasida ishlagan. Y.Ibrohimov 1937-yilgacha turli bahonalar bilan yetti marta qamoqqa olingan va aybsiz deb topilib qoʻyib yuborilgan. 1925—1937-yilar oraligʻida Toshkent teri zavodida ishlaydi. 1936-yildan Yoʻlchi Ibrohimov respublika miqyosidagi shaxsiy pensioner hisoblangan. Shunga qaramay allakimlarningdir topshirigʻi bilan Akmal Ikromov siyosatiga qarshi chiqqan.

Naim Karimov tarixiy asarlar vositasida 1916-yil qoʻzgʻoloni davrida Yoʻlchi Ibrohimov va Yoʻlchi Shokirov ismli ishtirokchilar boʻlganligini qayd etarkan, „Qutlugʻ qon“ romanidagi bosh qahramon ismi ham ana shu ikki Yoʻlchi hayotidan olingan deb xulosa chiqaradi.

 Ayblov 
Mardikorga olish voqealaridagi qoʻzgʻolonda ishtirok etib, Beshyogʻoch daha politsmeystri xonasiga el qatori hujumda qatnashgan va politsiyachini kaltaklagan, bir kishining oʻlimiga sababchi boʻlganligi uchun chor hukumati tomonidan 20 yilga koribadga hukm qilingan.

Sodir boʻlgan inqilob tufayli jazo muddati bir yarim yilga tushirilib surgun qilingan. Inqilobdan soʻng 1918—1923-yillarda Toshkent Eski shahar militsiyasi boshligʻi, GPU tashkiloti tomonidan qamoqqa olinib, 5 yilga surgun qilingan. Ammo aybi tasdiqlanmaganligi sababli olti oydan soʻng, 1923-yilda ozod qilingan.

1937-yil 30-noyabrda NKVD tomonidan sovetlarga qarshi tashviqotda ayblanib qamoqqa olinadi. Shu yilning 7-dekabrida esa NKVD Uchligining qaroriga koʻra 10 yilga mehnat tuzatish lageriga surgun qilingan. Jazoni Arxangelsk viloyati, Kargopol lagerida oʻtagan.

 Oʻlimi 
1940-yil 31-yanvarda ozod qilinganligi aytiladi, ammo taqdiri nomaʼlum.
Oʻzbekiston Oliy Sudi tomonidan 1958-yil 3-yanvarda ish harakatdan toʻxtatilgan, yaʼni oqlangan.

 

Turkum:1884-yilda tugʻilganlar
Turkum:Qatagʻon qurbonlari
Turkum:1937-yilda vafot etganlar
Anastasia Dmitruk

Anastasia Dmitruk (1991-yil 31-yanvarBuket Ye. V. Odnolіtki nezalejnostі. Anastasіya Dmitruk: „Mi obov’yazkovo peremojemo!“ // Kultura i jizn. — 2014. — 29 serpnya — 4 veresnya. — № 35 (4607). — S. 5., Nijin, Chernigov viloyati) — zamonaviy ukrainalik shoira va jamoat arbobi. Dmitruk oʻz faoliyatini ukrain va rus tillarida amalga oshiradi. Dmitruk 2014-yil mart oyida yozilgan „Biz hech qachon birodar boʻlaolmaymiz“ sheʼri tufayli shuhrat qozongan.

 Hayoti 
Dmitruk 1991-yil 31-yanvarda Chernigov viloyatining Nijin shahrida tugʻilgan. 12 yoshidan boshlab Kievda istiqomat qilishni boshlagan. U yerda gimnaziyada, keyin esa Kiev politexnika institutining fizika-texnika institutida tahsil olgan.
 

Turkum:Ukrainalik yozuvchilar
Turkum:1991-yilda tugʻilganlar
Turkum:Yashayotgan insonlar
Shimoliy Makedoniya prezidentlik saylovlari (2024)

Shimoliy Makedoniya prezidentlik saylovlari — bu prezidentlik saylovlari mustaqil respublika tarixida 1991-yildan beri oʻtkaziladigan yettinchi prezidentlik saylovi hisoblanadi. Saylov 2024-yilning 24-aprel va 8-may kunlari boʻlib oʻtgan.
 

Turkum:2024
Qatardagi futbol stadionlari roʻyxati

Bu Qatardagi futbol stadionlari roʻyxati boʻlib, sigʻimlari kamayishiga qarab tartiblangan. U kamida 1000 oʻrinli stadionlar va 2022-yilgi FIFA Jahon chempionati uchun qurilgan stadionlarni oʻz ichiga oladi. Qatardagi ikkita eng yirik nofutbol stadionlari bu Aspire Dome nomli 15 500 sigʻimli yopiq stadion va 15 300 sigʻimga ega Lusail Sports Arenasidir.

 Mavjud stadionlar 
StadionShaharSigʻimiJamoaOchilgan yilEslatmaRasmLusayl stadioniLusail2021FIFA Jahon Chempionati 2022, AFC Osiyo kubogi 2023150x150pxAl Bayt stadioniAl Khor2021 FIFA Jahon Chempionati 2022, AFC Osiyo kubogi 2023150x150pxXalifa xalqaro stadioniAl RayyanQatar milliy futbol terma jamoasi2017FIFA Jahon Chempionati 2022, AFC Osiyo Kubogi 2011 va AFC Osiyo kubogi 2023150x150pxAhmad bin Ali stadioniAl RayyanAl-Rayyan SC2020 FIFA Jahon Chempionati 2022 va AFC Osiyo kubogi 2023150x150pxEducation City stadioniAl Rayyan2020FIFA Jahon Chempionati 2022, AFC Osiyo kubogi 2023150x150pxAl-Tumama stadioniDoha2021 FIFA Jahon Chempionati 2022, AFC Osiyo kubogi 2023150x150pxAl Janoub stadioniAl Wakrah2019 FIFA Jahon Chempionati 2022, AFC Osiyo kubogi 2023150x150pxThani bin Jassim StadiumAl RayyanAl-GharafaUmm Salal2003AFC Osiyo Kubogi 2011150x150pxJassim bin Hamad stadioniAl RayyanAl-Sadd2004AFC Osiyo Kubogi 2011 va AFC Osiyo kubogi 2023150x150pxHamad bin Khalifa StadiumDohaAl Ahli1986Grand Hamad StadiumDohaAl-Arabi1986Suheim bin Hamad StadiumDohaQatar SC19862003AFC Osiyo Kubogi 2011150x150pxAl-Xor SC stadioniAl KhorAl-KharaitiyatAl-Xor SC2011150x150pxSaoud bin Abdulrahman StadiumAl WakrahAl-Vakrah SC2003Qatar University StadiumDoha150x150pxAbdulloh bin Xalifa stadioniDohaAl-Duhail SC2013AFC Osiyo kubogi 2023150x150pxAl-Shamal SC StadiumMadinat ash ShamalAl-Shamal2011150x150pxDoha Sports StadiumDoha1962Al-Sailiya StadiumDohaAl-Sailiya2012
Eslatmalar:

 Oldingi stadionlar 
Stadion Shahar Imkoniyat Jamoa Qurilgan yili Buzilgan yili Eslatmalar Rasm Ahmed bin Ali stadioni Al Rayyan Al-Rayyan SC (2003-14) 2003 2015 2011-yilgi OFK Osiyo kubogi uchun foydalanilgan;2022-yilgi futbol boʻyicha jahon chempionati uchun yangi stadion qurish uchun buzib tashlangan.150x150px Stadion 974 Doha — 2021 2022 2022-yilgi FIFA Jahon chempionati uchun vaqtinchalik joy sifatida foydalanilgan.150x150px

 Yana qarang 

 Sigʻimi boʻyicha futbol stadionlari roʻyxati
 Qatardagi yopiq arenalar roʻyxati
 Stadionlar roʻyxati

 

Turkum:Futbol stadionlari roʻyxati
Turkum:Qatar futbol stadionlari
Turkum:Qatardagi sport arenalari roʻyxati
Turkum:Qatarda futbol
Daewoo Damas

Daewoo Damas - Janubiy Koreyaning GM Daewoo kompaniyasining mikroavtobusi . 1991- yildan beri ishlab chiqarilgan bu 1985- yildagi Suzuki Every body ning deyarli to'liq nusxasi. Hozirgi vaqtda 7/5 o'rindiqli mikroavtobusning ikkinchi avlodi ishlab chiqarilmoqda. Ba'zi bozorlarda Daewoo Damas Daewoo Attivo nomi bilan tanilgan va Daewoo GM tomonidan sotib olingandan so'ng, avtomobil Chevrolet CMV sifatida ham sotilgan.

Damas 38 ot kuchiga ega 0,8 litrli dvigatel va mexanik uzatmalar qutisi bilan jihozlangan. Konditsioner ixtiyoriy uskuna sifatida mavjud. Salondagi o‘rindiqlar naqsh bo‘yicha birin-ketin uch qatorda joylashgan: 2+3+2. Yuk ko'tarish qobiliyati - 560 kilogramm. Labo mini-yuk mashinasi ham ishlab chiqariladi. Vites qutisi besh pog'onali mexanik. Quvvat bloki uzunlamasına, tananing old qismidagi pol ostida joylashgan, haydovchi orqa g'ildiraklarga qaratilgan.

Dastlab, Daewoo Damas faqat ichki bozor uchun mo'ljallangan edi, ammo unga qiziqish boshqa mamlakatlarda ham paydo bo'ldi . 1996- yilning mart oyidan beri Daewoo Damas O'zbekistonning Andijon viloyati Asaka shahridagi "O'zdeuavto" zavodida ishlab chiqarilmoqda. 2006 yil fevral oyidan boshlab avtomobilning modernizatsiya qilingan versiyasi ishlab chiqarildi, u yanada kuchli va qulay bo'ldi. O'zgarishlar asosan avtomobilning old qismiga ta'sir ko'rsatdi - old tomonda o'tirgan yo'lovchilar xavfsizligini ta'minlashdan kelib chiqib, osma 26,5 sm ga oshirildi. Orqa chiroqlar, bamper va orqa ko'zgu oynalari ham almashtirildi, yon tomonlarda markali stikerlar paydo bo'ldi.
left|thumb| Daewoo Damas
left|thumb| Daewoo Damas
left|thumb| Daewoo Damas ichki ko'rinishi 2010 yil
Avtomobil ikkita modifikatsiyada ishlab chiqariladi: 2+3+3 formulasi boʻyicha oʻrindiqlar joylashuvi uch qatorda joylashgan yoʻlovchi va yuk koʻtarish quvvati 560 kg boʻlgan furgon kuzovli yuk qoʻsh. 2014-yil boshidan buyon ishlab chiqarish GM Uzbekistan AJning O‘zbekiston Respublikasi Xorazm viloyati Pitnak shahridagi yangi “Xorazm avto” zavodiga ko‘chirildi. Ishlab chiqarish ham O‘zbekiston Respublikasining ichki bozoriga, ham eksportga yo‘naltirilgan. Ushbu avtomobil hozirgi kunda jahon bozorlarida ham sotuvga chiqarilmoqda.

 

 

 Behind the Wheel jurnali tomonidan Daewoo Damas sharhi
Turkum:Daewoo avtomobillari
Daewoo Nubira

DAEWOO NUBIRA Daewoo Nubira - Daewoo kompaniyasining ixcham avtomobili. U 1997- yil mart oyida taqdim etilgan.
Bu esa tomosha binlarga manzur keladi. Bunga talab orta boradi.Ushbu avtomobil hozirgi kunda yangi talqinda ishlab chiqarilmoqda.

 Nubira I 

left|thumb| Nubira vagon
left|thumb| Nubira xetchbek
Nubira oilasi Daewoo dasturidagi eng keng qamrovli oila hisoblanadi. U uchta kuzov turiga ega: u 4 eshikli sedan, 5 eshikli xetchbek va 5 eshikli vagonda ishlab chiqarilgan. Daewoo Leganza singari, Nubiru ham Buyuk Britaniya (umumiy dizayn), Germaniya (dvigatellar) va Italiya (tana dizayni) mutaxassislari jamoasi tomonidan ishlab chiqilgan. Daewoo -ga xos xususiyatlarni yo'qotmagan bo'lsa-da, mashina juda evropacha ko'rinishi ajablanarli emas.

Barcha modellar hajmi 1598 sm³ (E-TEC A16DMS) va 1998 sm³ (D-TEC X20SED), quvvati 78 kVt/106 ot kuchi bo'lgan to'rt silindrli 16 valfli dvigatellar bilan jihozlangan. Bilan. va 98 kVt/133 l. s., shuningdek, besh bosqichli mexanik va to'rt pog'onali avtomat uzatmalar.

1999 yilda xetchbek avtomobilini ishlab chiqarish to'xtatildi. , restyling amalga oshirildi - shassi va interyerni qisman modernizatsiya qilish bilan tashqi ko'rinishni yangilash. Bu yangi modifikatsiyaga II indeksni belgilashga asos bo'ldi.

Ushbu model to'rt silindrli 16 valfli dvigatellar bilan jihozlangan: 1498 sm³ (A15DMS); 1598 sm³ (A16DMS) ; 1799 sm³ (C18SED); 1998 sm³ (X20SED). Koreyada model 2003 yilgacha ishlab chiqarilgan - Nubira 3 chiqarilishigacha, Misrda model 2008 yilgacha Daewoo Egypt zavodida, Daewoo Egypt Xitoy Cherys yig'ishga o'tgunga qadar, shuningdek Ruminiyada - Daewoo Automobilie Romania zavodida litsenziyalangan. shuningdek, 2008 yilgacha, shundan keyin zavod tijorat Fordlarini yig'ishga o'tdi.

2008 yilda Nubira ishlab chiqarish to'xtatildi, ammo 2012 yilda ZAZ zavodida ishlab chiqarish boshlandi.
left|thumb|240x240px| Daewoo Nubira 1999 yil yangilanishidan keyin (J150)

 Nubira II 
Asos J150 modelidan olingan, tashqi farqlar faqat faralar (H1 o'rniga H4) va yon ko'rsatkichlarga (hozir oq rangda) tegishli edi. Vagonning orqa chiroqlari ham yangilangan. Dvigatellar endi Evro 3 emissiya standartlariga mos keladi. Ichki makon yangi qoplama oldi. Uchinchi bosh suyagi orqa qatordan olib tashlangan.

 Nubira III 
2002 yil Seul avtosalonida boshqa platformada qurilgan uchinchi avlod namoyish etildi. Rossiya bozorida ushbu model Chevrolet Lacetti nomi bilan tanilgan. Dizayn Italiyaning Pininfarina kompaniyasi tomonidan ishlab chiqilgan.

 Dvigatellar 
Model dvigatel turi Ovoz balandligi Tizim oziqlanish Quvvat Moment Ishlab chiqarilgan yillar 1.4i P4 1399 sm³ injektor 95 l. Bilan. (70 kVt) 5800 aylanish tezligida 4400 aylanish tezligida 131 Nm 2003-2004 yillar 1.6i P4 1598 sm³ injektor 109 l. Bilan. (80 kVt) 5800 aylanish tezligida 4000 aylanish tezligida 147 Nm 2003-2004 yillar 1.8i P4 1799 sm³ injektor 122 l. Bilan. (90 kVt) 6000 aylanish tezligida 4000 aylanish tezligida 161 Nm 2003-2004 yillar

 

Turkum:Daewoo avtomobillari
BMW XM

BMW XM - Germaniyaning BMW M kompaniyasining gibrid toʻliq oʻlchamli hashamatli krossoveri boʻlib, u 2022-yilda ishlab chiqarilgan . BMW M1 dan keyin bu BMW M tomonidan ishlab chiqarilgan ikkinchi avtomobildir. 2022 yil 27 sentyabrda Label Red modifikatsiyasi .
Bu mashina ishlab chiqarilganiga ko'p vaqt bo'lmagan bo'lsa ham tezda insonlar qalbidan joy olishga ulgurdi. NEXIE 2 LEGENDA.

 Hikoya 
2021-yil 29-noyabrda Mayami-Bichda BMW XM nomli kontsept-kar taqdim etildi . Ishlab chiqarish 2022 yil oxirida Janubiy Karolinada rejalashtirilgan, yetkazib berish 2023 yilda rejalashtirilgan BMW va Citroën o'rtasida janoblar shartnomasini tuzish ham rejalashtirilmoqda, chunki oxirgi kompaniya Citroën XM modelini ishlab chiqargan .

 Xususiyatlari 
BMW XM BMW S68 ichki yonuv dvigateli bilan jihozlangan. Avtomobil 97 km/soat tezlikka 4,1 soniyada erishadi .

Model orqa aksda joylashgan M Sport differensialiga ega doimiy to'liq g'ildirakli haydovchiga ega. Bu momentni o'zgartirish imkonini beradi.

 Eslatmalar 

 

 Rasmiy sayt
Turkum:BMW avtomobillari
Turkum:Germaniya avtomobillari
Gladys Kalema-Zikusoka

{{Olim bilgiqutisi
| ismi = Dr. Gladys Kalema-Zikusoka
| tasvir = Gladys Kalema Zikusoka.jpg
| tavallud_sanasi = 
| tavallud_joyi = Uganda
| alma_mater = Qirollik veterinariya kolleji (Veterinariya tibbiyoti bakalavri) Shimoliy Karolina shtat universiteti (Veterinariya fanlari magistri) Duke universiteti (Notijorat tashkilotlar menejmenti sertifikati) Undisclosed University"' (Bisnez-marketing boʻyicha magistr)
| mashhur_ishlari = Togʻ gorillalarini oʻrganish, asrash
| mukofotlari = Whitley mukofoti (BB) (2009)EarthCare Mukofoti (AQSh) (2018) BMT (2021)Edinburgh Medali (BB) (2022)
}}Gladys Kalema-Zikusoka (1970-yil 8-yanvarda tugʻilgan) — ugandalik veterinar va Afrikada yoʻqolib ketish xavfi ostida turgan togʻ gorillalarini himoya qilishga qaratilgan tashkilot asoschisi.

Kalema-Zikusoka Ugandaning yovvoyi tabiatni muhofaza qilish boʻyicha birinchi veterinariya xodimi boʻlgan va u haqida BBC tomonidan "Gladys the African Vet" hujjatli filmi suratga olingan. 2009-yilda tabiatni muhofaza qilish boʻyicha ishlari uchun Whitley mukofotiga sazovor boʻlgan. 2021-yil dekabr oyida u Birlashgan Millatlar Tashkilotining Atrof-muhit dasturida olib borgan faoliyati uchun fan va innovatsiyalar boʻyicha tengsiz deb topilgan.

 Biografiyasi 
12 yoshidan boshlab hayvonlarga qiziqqan Kalema-Zikusoka oʻz maktabida yovvoyi tabiat klubini ochgan. Kalema Qirollik veterinariya kollejida oʻqish uchun stipendiya yutib olgan. Keyinchalik, 2003-yilda u Shimoliy Karolina shtat universitetida veterinariya fanlari magistri darajasini olgan.

 Professional yutuqlari 
Veterinariya tadqiqotlari doirasida u parazitlarning odamlardan togʻ gorillalariga oʻtishini aniqlagan.

 Eʼtirof Kitob''' — Walking with Gorillas: The Journey of an African Wildlife Vet. Kitobning soʻzboshisi doktor Jeyn Goodall tomonidan yozilgan.

Kalema-Zikusoka atrof-muhit va insonparvarlik sohasidagi faoliyati uchun bir qator faxriy yorliqlar, mukofotlar va boshqa jamoatchilik eʼtiroflariga sazovor boʻlgan. 2009-yilda — Whitley Oltin mukofotini qoʻlga kiritgan. 2008-yilda San-Diego hayvonot bogʻi uni tabiatni muhofaza qilishdagi jonkuyarliklari uchun mahsus mukofoti bilan taqdirlagan. 2006-yilda Kalema-Zikusoka Ashoka stipendiyasini qoʻlga kiritgan.

2023-yil noyabr oyida Kalema-Zikusoka BBCning 100 ayol roʻyxatiga kiritildi

 

Turkum:Yashayotgan insonlar
Turkum:Alifbo boʻyicha olimlar
Puli oshiqon

Puli oshiqon (shuningdek Puli oshuqon — „Oshiqlar koʻprigi“) — Buxoro shahri hududidan oqib oʻtuvchi qadimiy Shohrud kanali ustida qurilgan eski koʻprik. Somoniylar madaniyat va istirohat bogʻining asosiy kirish darvozasi oldida joylashgan.

Koʻprikning qurilgan davri nomaʼlum. Baʼzi bir buxoroliklar uning qurilishini Xoja Ahror (1404–1490) bilan bogʻlashgan. Shunga koʻra koʻprik XV asrda qurilgan deb taxmin qilinadi. Koʻp asrlik meʼmoriy inshoot bizgacha yetib kelgan. Lekin, Oʻzbekiston Respublikasi Vazirlar Mahkamasining qarori bilan 2019-yil 4-oktabrda tasdiqlangan Moddiy madaniy merosning koʻchmas mulk obyektlari milliy roʻyxatiga kiritilmagan.

Naql qilinishicha, koʻprikning ustun bilan boʻlingan qismlaridan birida bir avliyoning qabri boʻlgan. Bu naqlga ishonuvchilar oʻtmishda shu joyda sham (nuqcha) yoqishgan.

 

Turkum:Oʻzbekiston piyodalar koʻpriklari
Turkum:Buxoro meʼmoriy yodgorliklari
Vladimir Kanunnikov

Vladimir Anatolyevich Kanunnikov (1928-yil, Moskva — …) — sovet futbolchisi, hujumchi pozitsiyasida oʻynagan.

 Biografiya 
Vladimir Kanunnikov 1928-yilda Moskva shahrida tugʻilgan.

U hujumchi pozitsiyasida oʻynagan. 1944-yilda Moskva mehnat zahiralari jamoasida oʻynagan. 1946-yildaTrudavoy Rezerv jamoasi tarkibida SSSR chempionatining ikkinchi guruhida oʻynagan va 19 ta oʻyin oʻtkazgan.

1947—1950-yillarda u Moskva dengiz floti jamoasi tarkibida SSSR chempionatining ikkinchi bosqichida oʻynagan. 1951—1952-yillarda u Moskva havo kuchlarining tarkibida oʻynagan, ammo tarkibda oʻz oʻrnini topa olmagan. Birinchi mavsumda u SSSR chempionatida uchta oʻyin oʻtkazgan, ikkinchisida esa bitta oʻyinda ishtirok etgan. 1953—1954-yillarda Kalininning „Spartak“ jamoasi safida SSSR chempionatining „B“ ligasida oʻynagan. 1954-yilgi mavsumda u 22 ta oʻyin oʻtkazib, 11 ta gol urgan.

1955-yilda u Moskvaning „Spartak“ jamoasiga koʻchib oʻtdi, lekin asosiy jamoa uchun birorta ham oʻyin oʻtkazmagan. Spartak klubining oʻrinbosarlar jamoasida oʻynab, 18 ta oʻyin oʻtkazib, 8 ta gol urgan.

1956-yilda Toshkentning „Paxtakor“ jamoasi tarkibida oʻynagan. „B“ toifasidagi ligada 21 ta oʻyin oʻtkazib, 5 ta gol urgan. Bundan tashqari, u SSSR xalqlarining yozgi Spartakiadasining futbol turnirida ishtirok etgan, Oʻzbekiston SSR jamoasi tarkibida 1/8 finalda RSFSR jamoasiga yutqazgan (1:3) yagona oʻyinida ishtirok etgan. 1957-yilda u Yerevanning „Spartak“ jamoasida oʻynagan va B toifasidagi ligada 15 ta oʻyinda u 10 ta gol urgan.

 Oila 
Otasi — Anatoliy Aleksandrovich Kanunnikov, sovet futbolchisi.

Amakisi — Pavel Aleksandrovich Kanunnikov (1898—1974), rus va sovet futbolchisi. SSSR terma jamoasida oʻynagan.

 

 

 Vladimir Kanunnikov Footballfacts.ru
 Vladimir Kanunnikov Sport-strana.ru

Turkum:1928-yilda tugʻilganlar
Turkum:Moskvada tugʻilganlar
Turkum:SSSR erkak futbolchilari
Turkum:Futboldagi erkak hujumchilar
Turkum:Paxtakor jamoasi futbolchilari
Turkum:FC Spartak Moskva futbolchilari
Turkum:SKIF Moskva futbolchilari
Turkum:VMS Moskva futbolchilari
Turkum:VVS Moskva futbolchilari
Turkum:Spartak Kalinin futbolchilari
Turkum:Spartak Yerevan FC futbolchilari
Yangi Sulliylar

Yangi Sulli — Rossiya Federatsiyasi Boshqirdiston Respublikasining Ermekeyev tumanidagi qishloq. Starosullinskiy qishloq kengashi tarkibiga kiradi.

 Geografiya 

 Geografik joylashuv 
Masofa:

 tuman markazi (Ermekeyevo): 13 km,
 qishloq kengashi markazi (Eski Sulli): 3 km,
 eng yaqin temir yo'l stantsiyasi (Priyutovo): 43 km.

 Aholi 

Turkum:Boshqirdiston aholi punktlari
Qosim Axmirov

Qosim Shabanovich Axmirov (1923-yil, 24-yanvar — 1951-yil 6-iyun) — Ikkinchi jahon urushi qatnashchisi, Sovet Ittifoqi Qahramoni (17.10.1943).

 Hayoti 
Qosim Axmirov 1923-yil 24-yanvarda Altata (hozirgi Saratov viloyati Dergachevskiy tumani) tatar qishlogʻida dehqon oilasida tugʻilgan. 1934-yilda u oilasi bilan Qozogʻistonning 62-sonli Krasnovskiy sovxoziga koʻchib keladi. U yerda rus maktabida taʼlim olgan. Maʼlumoti toʻliqsiz oʻrta, 1941-yilda 7-sinfni tugatdiGeroi Sovetskogo Soyuza: Kratkiy biograficheskiy slovar / Pred. red. kollegii I. N. Shkadov. — M.: Voenizdat, 1987. — T. 1 /Abaev — Lyubichev/. — 911 s. — 100 000 ekz. — ISBN ots., Reg. № v RKP 87-95382..

1942-yil 23-martda Oʻzbekiston SSR Qashqadaryo viloyatining Kitob tuman harbiy komissarligi tomonidan Sovet Armiya safiga chaqirildi. 1942-yil 15-apreldan 1942-yil 1-iyulgacha Voronej frontining kichik leytenantlar kurslarida oʻqidi. 1942-yil 1-iyuldan oʻqchi vzvodi qoʻmondoni. 383-oʻqchilar polkining oʻqchi vzvodi qoʻmondoni (121-o‘qchilar diviziyasi, 60-armiya, Markaziy fronti) Qosim Axmirov 1943-yil sentyabrda Ukraina SSRning Sumi viloyati, Konotop shahrining sharqida boʻlib oʻtgan janglarda alohida jonbozlik koʻrsatadi.

Chumakovo qishlogʻi uchun kechgan jangda, oʻqchilar rotasi komandiri halok boʻladi, Qosim Axmirov rota boshqaruvini qoʻlga oldi hamda jangchilarni hujumga koʻtardi va jangovar vazifani sharaf bilan bajardi.

SSSR Oliy Kengashi Prezidiumining 1943-yil 17-oktyabrdagi farmoni bilan „Frontda nemis-fashist bosqinchilariga qarshi kurashda qoʻmondonlikning jangovar topshiriqlarini namunali bajarganligi hamda koʻrsatgan jasorati va qahramonligi uchun“, kichik leytenant Qosim Shabanovich Axmirov Sovet Ittifoqi Qahramoni unvoni bilan taqdirlangan.

Vengriyadagi janglar tugagach, Qosim Axmirov Vengriyaning Sekeshexervar shahrida komendant yordamchisi boʻlgan. 1945-yil noyabrda u ofitserlar malakasini oshirish kurslarini tugatdi. 1946-yil sentyabr oyidan boshlab gvardiya katta leytenant Qosim Axmirov zaxiraga chiqarildi. U Oʻzbekiston SSRning Qashqadaryo viloyati Shahrisabzga qaytib keldi. Shahrisabz konserva zavodida ishlagan.

Qosim Axmirov 1951-yil 6-iyunda Amur viloyati Belogorsk shahrida xizmat majburiyatlarini bajarish vaqtida vafot etdi.

 Xotirasi 
Pogodaevodagi (hozirgi Beybitshilik Gʻarbiy Qozogʻiston viloyati) oʻrta maktabga Qosim Shabanovich Axmirov sharafiga nom berildi.
Vladimir Putinning inauguratsiyasi (2024)

thumb|Vladimir Putin Rossiya prezidenti lavozimiga kirishi (2024-yil 7-may)
Vladimir Putinning Rossiya Federatsiyasi Prezidenti lavozimiga kirishish marosimi 2024-yil 7-mayda boʻlib oʻtgan. Shundan V.Putinning Rossiya prezidenti sifatidagi beshinchi muddati boshlagan.

Vladimir Putin 1999-yil 31-dekabrdan beri Rossiya Federatsiyasi Prezidenti lavozimini egallab kelmoqda. Dmitriy Medvedev egallab turgan 2008-2012-yillar, bundan mustasno. Rasmiy maʼlumotlarga koʻra, 2024-yilgi prezidentlik saylovlarida Vladimir Putin 87,28 foiz ovoz bilan gʻalaba qozongan. Inauguratsiya marosimidan soʻng, Putin 2030-yilning mayigacha davlat rahbari lavozimida ishlash huquqini olgan. „Interfaks“ taʼkidlaganidek, beshinchi prezidentlik muddati yakuniga koʻra, Putin Ivan IV Grozniy va Yekaterina II dan keyin Rossiya davlatining eng uzoq vaqt hukmronlik qilgan rahbari deb hisoblanishi mumkin.

 

Turkum:Rossiya prezidentlari
Turkum:Rossiya Prezidentining inauguratsiyasi
Turkum:Rossiyadagi marosimlar
Turkum:Vladimir Putin
Turkum:Moskvadagi voqealar
Andrey Belousov

Andrey Removich Belousov (1959-yil 17-mart, Moskva, RSFSR, SSRI) — rus davlat arbobi va iqtisodchisi. 2020-yil 21-yanvardan 2024-yil 7-maygacha Rossiya Federatsiyasi Bosh vazirining birinchi oʻrinbosari.

 Bolaligi 

Andrey Belousov 1959-yil 17-martda Moskvada iqtisodchi Rem Belousov va radiokimyogar Alisa Belousova oilasida tugʻilgan.

Otasi Rem Aleksandrovich Belousov iqtisodchi boʻlib, OAV maʼlumotlariga koʻra, narx va menejment sohasidagi sovet ilmiy maktabining asoschisi boʻlgan hamda „Kosigin“ islohotini tayyorlashda ishtirok etgan va keyinchalik SSRIning iqtisodiy tarixi oʻrganish bilan shugʻullangan.
Onasi, Alisa Pavlovna (qizlik familiyasi Travnikova) radiokimyogar boʻlib, nodir elementlar kimyosini oʻrganish bilan shugʻullangan.

 Yana qarang 

 

Turkum:Davlat arboblari
The Night We Met

The Night We Met – amerikalik Lord Huron guruhining 2015-yilda chiqarilgan „Strange Trails“ nomli ikkinchi studiya albomi uchun yaratilgan qoʻshiq. The Night We Met Netflix tomonidan suratga olingan 13 Reasons Why serialiga saundtrek sifatida kiritilganidan soʻng, Avstraliya, Kanada, Fransiya, Buyuk Britaniya va Amerika Qoʻshma Shtatlari kabi bir nechta mamlakatlarda rekord darajada tinglanib xit-paradlarda yuqori natijalarni qayd etdi. U Amerika ovoz yozish industriya assotsiatsiyasi tomonidan bir milliondan ortiq savdo va streamlari uchun platina sertifikatiga ega boʻldi.

 Shuningdek 
„The Night We Met“ qoʻshigʻi Ben Schneider tomonidan yozilib, ishlab chiqarilgan va Rick Parker tomonidan mikslashtirilgan . Qoʻshiq AQShda, Russian Recording va Whispering Pines ovoz yozish studiyalarida yozib olingan .

 Ommaga chiqishi 
Qoʻshiq 13 Reasons Why serialida paydo boʻlganidan soʻng tezda mashhurlikka erishdi va keyinchalik Qoʻshma Shtatlarda platina sertifikatini oldi . Qoʻshiq bir milliarddan koʻproq marta eshitilgan boʻlib, darhol guruhning eng mashhur qoʻshigiga aylandi . U 13 Reasons Whyda, asosiy qahramonlar Klay Jensen va Hannah Baker birga raqsga tushgan 5-epizodda paydo boʻladi . Qoʻshiq namoyishda ishtirok etganidan soʻng, Republic Records bilan guruh shartnomasini tuzdi .

Pasteda Marissa Matozzo musiqani „guruhning eng mashhur qoʻshiqlaridan biri“ deb atagan . „The Night We Met“ Entertainment.ie tomonidan jamlangan „Relaxing Tracks That You Can Sing Along To“ roʻyxatida 3-oʻrinda paydo boʻldi . Mxdwnda Erin Vierra yozganidek, „The Night We Met“ – bu tunda eshitishni yaxshi koʻriladigan, tinglovchini osoyishta mushohada bilan toʻldiradigan qoʻshiqdir" . The Musical Hype yozishicha: „Bu qoʻshiq asosiy oqimda olgan shov-shuvdan tashqari ham ajoyib sanʼat asari hisoblanadi. Uning soʻzlari sheʼriy, qoʻshiqning ovozi va kayfiyati esa sirli tuygʻular uygʻotadi “. Under the Radar esa qoʻshiqni „yurakni ezuvchi vals“ deb tasvirlagan .

„The Night We Met“ AQSh Hot Rock Songs (Billboard) reytingida 5-oʻrinni va AQSh Adult Alternative Songs (Bilboard) reyllarida 7-oʻrinni egalladi. 2019-yilda Lord Huron bilan Phoebe Bridgers ham birga Hollywood Bowlda qoʻshiqni ijro etishdi .

Qoʻshiq ikki marta platina mukofotiga sazovor boʻlib, 2 million nusxada sotilgan va Fransiya (100 000 nusxa sotilgan), Buyuk Britaniyada (400 000 nusxa sotilgan) oltin darajada sertifikatlangan.

 Musiqiy videosi 
The Night We Met taronasi uchun ishlangan musiqiy klip Lord Huron guruhining YouTube kanaliga 2017-yil 15-may kuni yuklangan va 2024-yil aprel oyi holatiga koʻra 249 milliondan ortiq koʻrishlar soniga ega boʻldi.

 Xit-paradlar 
 Haftalik xit-paradlar 
+ Chart (2017-2018) Oʻrin (ARIA) 78 (AFP) 50
+ Chart (2022-2024) Oʻrin (IFPI) 28 (AGATA) 61 (VG-lista) 12 (Polish Streaming Top 100) 48 (Sverigetopplistan) 25

 Yillik xit-paradlar 
+ Chart (2017) Oʻrin (Billboard) 12
{| class="wikitable sortable plainrowheaders" style="text-align:center"
|+
! scope="col"| Chart (2023)
! scope="col"| Oʻrin
|-
! scope="row"| (Polish Streaming Top 100)
| 100

 

Turkum:2015-yil qoʻshiqlari
Turkum:Ingliz tilidagi qoʻshiqlar
Ilhomjon Inogʻomjonov

Ilhomjon Inogʻomjonov (1873—1938) — sovet xalq hofizi, atoqli sanʼatkor va musiqachi.

 Hayoti va mehnat faoliyati 
Ilhomjon Inogʻomjonov xalq orasida „Ilhom samovarchi“ nomi bilan shuhrat qozongan. 1873-yilda bandak toʻquvchi oilasida dunyoga kelgan. Dastlab eski usuldagi maktabda tahsil olgan va oilasiga koʻmaklashish uchun turli kasblarni oʻrgangan. Shu oʻrinda oʻz davrining atoqli sanʼatkorlaridan hofizlik va sozandalik sir-asrorlarini oʻrgangan.

Keyinchalik oʻgʻli Ilyosjon bilan birga hofiz va sozanda sifatida nom qozongan va Buxoro amirligi hamda Turkiston oʻlkasining koʻplab shahar va qishloqlarida oʻtkazilgan tadbirlarda ishtirok etgan. Eng qiziqarlisi shundaki, unda doim yangiliklarni oʻrganishga katta ishtiyoq boʻlgan. Bir ovrupalik suratkashdan qish faslida koʻmir tashib berish evaziga fotosurat olish sir-asrorlarini oʻrganib oladi. Soʻngra 1902-yilda oʻzi boshqarib turgan eski shahardagi choyxonasida xususiy foto-studiya ochadi.

1903-yida Turkiston gubernatoriga murojaat qilib muhr yasash uchun ustaxona ochishga izn soʻraydi va uni matbaaga aylantiradi, nomini esa „Matbaai Ilhomiya“ deb ataydi. Bu yerda nafaqat muhr yasash, balki toʻylarga taklifnomalar, eʼlonlar va maromnomalar bosish bilan shugʻullangan. Inogʻomjonov topgan pullarini maʼlum bir qismini oʻz safdoshlari bilan birgalikda 1909-yilda tashkil etgan „Jamiyati imdodiya“ (Xayriya jamiyati) zahirasiga oʻtkazib turgan.

Shuningdek, 1902-yilda Varshava shahriga borib grammafon va plastinka chiqaruvchi zavod bilan aloqa bogʻlaydi. Zavodning Riga shahridagi ovoz yozish studiyasi bilan ham aloqa oʻrnatib, Toshkentda „Musulmon oʻlkalaridagi shirkat mugʻanniylari hofizlari“ shoʻbasining tashkil topishiga asos soladi.

Mulla Toʻychi hofiz, Sodirxon hofiz Xoʻjandiy, Hoji Abdulaziz Samarqandiy, Levicha hofiz, Hamroqul qori, Nabi qori, Mulla Islom Mirzohid oʻgʻli, opa-singil Mozodaxon, Netayxonlarning va mashhur ashulachi Adolchaxonning „Tanovvor“ qoʻshigʻini ilk bor yozib olgan va ommalashtirilishiga sababchi boʻlgan. Ushbu yozuvlarni sotishdan yigʻilgan daromadning bir qismini ham „Jamiyati immodiya“ga oʻtkazgan.

1913-yilda oʻz safdoshlari bilan hamkorlikda „Nashriyot“ firmasini tashkil etishda ishtirok etadi. 1917—1925-yillarda „Jamiyti hayriya“ raisi, ochlarga yordam uyushmasi aʼzosi, 1918—1919-yillarda esa soʻl es-erlar firqasiga aʼzo boʻlib, Toshkent eski shahar boʻlimini boshqargan. 1919—1921-yillar oraligʻida soʻl es-erlar va yangi aʼzo boʻlgan bolsheviklar firqasi bilan ham aloqasini mutlaqo uzadi. 1936-yilga qadar muhr yasash ustaxonasida faoliyatini davom ettiradi.

 Ayblov 
Ilhomjon Inogʻomjonov 1938-yil 23-yanvarda qamoqqa olindi. Unga maxfiy tashkilot bilan aloqada boʻlganlik va maxfiy bosmaxona saqlash aybi qoʻyildi.

 Oʻlimi 
1938-yilning 4-oktabrida otuvga hukm qilingan.
 

Turkum:Qatagʻon qurbonlari
Turkum:1873-yilda tugʻilganlar
Turkum:Jadidchilik
Turkum:1938-yilda vafot etganlar